CELEX: 62022TN0165
Language: et
Date: 2022-03-29 00:00:00
Title: Kohtuasi T-165/22: 29. märtsil 2022 esitatud hagi – Saure versus komisjon

16.5.2022   
            
            
               ET
            
            
               Euroopa Liidu Teataja
            
            
               C 198/64
            
         
      29. märtsil 2022 esitatud hagi – Saure versus komisjon
      (Kohtuasi T-165/22)
      (2022/C 198/92)
      Kohtumenetluse keel: saksa
      
         Pooled
      
      
         Hageja: Hans-Wilhelm Saure (Berliin, Saksamaa) (esindaja: advokaat C.oPartsch)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 7. veebruaril 2022 tehtud otsus jätta rahuldamata hageja taotlus tutvuda Euroopa Komisjoni dokumentidega, et teha koopiaid kogu kirjavahetusest, mida alates 1. aprillist 2020 pidasid komisjon ja äriühing AstraZeneca plc ja tema tütarettevõtjad ning Saksamaa Liidukantselei või Saksamaa tervishoiuminister ja mis puudutab äriühingut AstraZeneca plc ja tema tütarettevõtjaid ning eelkõige kirjavahetust AstraZeneca plc pakutavate COVID-19 vaktsiinide koguste ja tarnetähtaegade üle;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide: hagejal on õigus tutvuda vaidlusaluste komisjoni dokumentidega määruse (EÜ) nr 1049/2001 (1) artikli 2 lõike 1 alusel. Komisjoni keeldumine on selle sättega vastuolus.
               
            
                  2.
               
               
                  Teine väide: hageja nõue tutvuda dokumentidega ei ole vastuolus määruse (EÜ) nr 1049/2001 artikli 4 lõike 2 teise taandega. Hageja arvates on asjaomase keeldumise aluse kohaldamine ajaliselt piiratud ja kehtib üksnes pooleliolevate kohtumenetluste ja õigusnõustamise suhtes. Belgias AstraZeneca vastu toimuv menetlus nr 2021/48/C puudutab täiesti erinevaid asjaolusid ja on juba lahendatud 18. juuni 2021. aasta otsusega.
               
            
                  3.
               
               
                  Kolmas väide: hageja nõue tutvuda dokumentidega ei ole vastuolus määruse (EÜ) nr 1049/2001 artikli 4 lõike 1 punktis b nimetatud keeldumise alusega. Hageja väidab, et isikuandmete avaldamise suhtes on olemas ülekaalukas üldine huvi.
               
            
                  4.
               
               
                  Neljas väide: hageja nõue tutvuda dokumentidega ei ole vastuolus määruse (EÜ) nr 1049/2001 artikli 4 lõike 2 esimeses taandes nimetatud keeldumise alusega. Taotletud teave ei sisalda ärisaladusi direktiivi 2016/943 (2) artikli 2 tähenduses, kuna see on teada ja selle salajas hoidmiseks ei ole vaja võtta meetmeid.
               
            
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).
      
         (2)  Euroopa Parlamendi ja nõukogu 8. juuni 2016. aasta direktiiv (EL) 2016/943, milles käsitletakse avalikustamata oskusteabe ja äriteabe (ärisaladuste) ebaseadusliku omandamise, kasutamise ja avalikustamise vastast kaitset (ELT 2016, L 157, lk 1).